
A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

156. számú előterjesztés

Természetbeni szociális juttatásokhoz szükséges kötelezettségvállalás jóváhagyása

Tisztelt Képviselő-testület!

A szociális támogatások kiemelten fontos területe a rászorulók téli tüzelő támogatása. Sajnos továbbra is csak a kisebb települések kapnak – szociális tűzifa program keretében – állami támogatást, így e program megvalósítása egészében az önkormányzatot terheli. 

Az előző télen 2025. szeptember – 2026. március időszakban 113 alkalommal nyújtott - összesen 13.710 kg mennyiségben – szociális tüzelőanyag juttatást önkormányzatunk.
A korábbi évekhez képest a tüzelőtámogatásra beadott kérelmek száma csökkent, viszont a januári extrém hidegre tekintettel, nagyobb mennyiségben került kiosztásra támogatás.

Az önkormányzat 2026. évi költségvetésében 1.500.000,-Ft keretösszeget tervezett a szociális tüzelőanyag beszerzésére.
Mivel a brikett könnyen kezelhető és tárolható, száraz, feldolgozást nem igényel, és azonnal felhasználható, így javasoljuk, hogy az idei évben is a teljes szociális tüzelőanyag juttatást brikett formájában biztosítsuk.

Továbbra is fontosnak tartjuk, hogy a támogatást lehetőleg természetben nyújtsuk ne pénzben a rászorulók számára. Az árak szinte biztosan nem fognak csökkenni, sajnos inkább további drágulásra számíthatunk, ezért kértünk ajánlatot brikettre, amivel reményeink szerint jelenleg még egy nagyobb mennyiséget tudunk beszerezni a rendelkezésre álló forrásból.

Az önkormányzat 4 vállalkozótól/vállalattól kért be ajánlatot 13.500 kg brikettre. A beérkezett 2 ajánlat az előterjesztés mellékleteként látható. 


BRIKETT:
	ajánlattevő
	brikett fajtája
	mennyiségi egység (zsák, csomag, doboz)
	bruttó ár/ mennyiségi egység
	bruttó ár/kg
	13.500 kg bruttó ár
	ajánlat érvényessége

	PALA-PET Kft. Bátaszék, Garay u. 72. 
	keményfa
	15 kg/zsák
	2.025 Ft/
15 kg/zsák 
	135 Ft
	1.822.500 Ft
	2026.11.30

	Bajkó László egyéni vállalkozó
Závod, Kossuth L. u. 64.
	tölgyfa
	15 kg/zsák
	1.350 Ft/
15 kg/zsák
	90 Ft
	1.215.000 Ft
	2026.12.30



Mindkét ajánlat magában foglalja a szállítási költséget az általunk megjelölt telephelyre, az nem jelent egyik esetben sem plusz kiadást.

Javasoljuk, hogy vásároljon az önkormányzat 13.500 kg - azaz 900 zsák - brikettet Bajkó László egyéni vállalkozótól az ajánlatában szereplő 1.350.-Ft/zsák áron, 1.215.000.-Ft értékben. Ez a mennyiség 10-15 zsák/háztartás esetében 60-90 kérelem esetén adható támogatást biztosít majd. A támogatottak a Bát-Kom 2004. Kft.-vel egyeztetve át tudják venni a megítélt brikett támogatást, kiszállítást nem tervezünk.

Kérjük az alábbi határozati javaslat elfogadását:

H a t á r o z a t i    j a v a s l a t :

Szociális tüzelőanyag juttatás természetbeni települési támogatás biztosítására 

[bookmark: _Hlk83709497]Bátaszék Város Önkormányzatának Képviselő-testülete a 2026. évi szociális tüzelőanyag juttatás természetbeni települési támogatás biztosítása érdekében 
a) Bajkó László egyéni vállalkozóval (7182 Závod, Kossuth L. u. 64; adószám: 52810886-1-37) 13.500 kg brikett vásárlása tárgyában történő szerződéskötést jóváhagyja; 
b) az 1.215.000 Ft összegű fedezetet az ellátottak pénzbeli juttatásai (rendkívüli települési támogatás tüzelőre) előirányzat terhére biztosítja;
c) felhatalmazza a város alpolgármesterét a vállalkozóval kötendő szerződés aláírására.
 
Határidő: 2026. augusztus 31.
Felelős: Dr. Somosi Szabolcs József alpolgármester
	         (a szerződés aláírásáért) 

Határozatról értesül: Bajkó László E. V.
                                                                                       Bátaszéki KÖH Hatósági Iroda
                                                                                       Bátaszéki KÖH Pénzügyi Iroda 
                                                                                       irattár
